Dragon Fruit Boerdery, vrouebesigheid in aksie! | Blink Boer
Hulle het so 2 000 plante en die meederheid daarvan is die gewone Pink Pitaya. Hiérdie vrug is baie lekker en is ook baie gesond en is propvol voedingswaarde, vesel, vitamines en anti-oksidante. Hulle het ook die meer eksotiese varieteite soos die Golden Yellow wat skaars en baie duur is, die American Beauty, Cosmic Charlie, Delight en nog so paar ander varieteite ook. Dragon Fruit Boerdery se plante sal hierdie komende somer weer vrugte dra en hulle sien uit daarna om hulle te pluk.
Hiérdie duur en redelik onbekende vrug was die seisoen by sekere vrugte winkels beskikbaar. Aangesien hierdie plant net een aand blom sal hulle weer min slaap wanneer dit gebeur want hierdie blomme is baie mooi, groot en het 'n heerlike geur en hulle wil graag deel wees daarvan. Die bestuiwing van hierdie blom word ook deur 'n spesiale mot of vrugte vlermuis gedoen, maar jou oë moet baie vinnig wees om hierdie diertjie te sien. Hier is 'n foto van die blom in die begin stadium en dan 'n paar aande later wanneer dit vol oop is, asook 'n foto van die vrug.
Om hierdie spesiale plante te versorg gebruik hulle die beste handskoene, maar ongelukkig help dit nie baie as die doringtjies besluit hulle wil jou prik nie. "Hulle het nie veel simpatie met ons vingers en handpalms nie," spot Merinda en Petro ewe. Hulle boer ook met pekanneute, en het 'n pekanneut kwekery met drie varieteite en al het hulle nie 'n groot plaas nie is hulle baie intensief bedrywig op hulle agt hektaar grond en geniet elke kosbare oomblik daarvan. "As daar 'n boer is naby die see wat n plaas vir ons wil skenk sal ons dit waardeer want dan kan ons nog visvang tussen die boerdery ook," grap die twee met afsluiting.